Miljardäri proua, kelle lapsed on pööranud tülli: kes on see Soome kaunitar, kes on „The Crowni“ uue hooaja üheks võtmetegelaseks?(1)
Hittseriaali „The Crown“ kauaoodatud värske hooaja üheks salapäraseimaks tegelaseks on kaunis soomlanna Heini Wathén, kes mitmest episoodist läbi vilksatab. Tuleb välja, et maailma rikkaimate meeste hulka kuuluva Mohamed Al-Fayedi teine abikaasa on elanud vägagi värvikirevat elu, mida ta avalikkuse eest on proovinud kiivalt varjata.
Soome meedia on sahistanud juba varemgi, et vaatamata sellele, et Wathéni sisuliselt supleb rahas, on tema elu olnud kurb. 90ndatel avaldati Al-Fayedi elust raamat, kus väideti, et soomlanna on sisuliselt kuldpuuris. Ta ei pidavat tahtma elada Inglismaal, kus tema iga liigutust kontrollivad tema abikaasa ja tema turvamehed. Raha on ajanud tänaseks päevaks tülli ka nende ühised lapsed.